Na temelju članka 59. stavka 2., točke 11. Zakona o znanstvenoj djelatnosti i visokom obrazovanju („Narodne novine“ broj 123/03., 198/03., 105/04., 174/04., 2/07- Odluka USHR, 46/07., 45/09 i 63/11, 94/13, 139/13, 101/14, 60/15 i 131/17) i članka 54. Statuta Sveučilišta u Zadru (pročišćeni tekst, prosinac 2019.), Senat Sveučilišta u Zadru na IX. sjednici u akademskoj godini 2019./2020., održanoj 30. lipnja 2020. donio je

PRAVILNIK O

IZMJENAMA I DOPUNAMA PRAVILNIKA O DODJELI STIPENDIJA I POTPORA STUDENTIMA SVEUČILIŠTA U ZADRU

Članak 1.

Članak 8. stavak 1. alineja 3. mijenja se i glasi:

* za studente upisane na prvu godinu diplomskog sveučilišnog i prvu godinu specijalističkog diplomskog stručnog studija, težinski prosjek svih ocjena na studiju koji prethodi upisanoj višoj razini studija, zaokružen na tri decimale.

Članak 2.

Članak 9. stavak 2. – briše se.

Članak 3.

Članak 10. stavak 1. mijenja se i glasi:

(1.) Bodovna vrijednost dodanih kriterija uspješnosti utvrđuje se na način kako slijedi:

**1. Dodijeljene nagrade studentima**

|  |  |
| --- | --- |
| **Vrsta/rang nagrade** | **Bodovi** |
| nagrada sveučilišta (rektorova nagrada) | 10 |
| nagrada za najboljeg studenta na odjelu (nagrada odjela) | 5 |

Ukoliko je za iste rezultate dodijeljeno više nagrada u jednoj godini, vrednuje se samo nagrada najvišeg ranga.

**2. Objavljeni radovi boduju se prema kategorizaciji:** izvorni znanstveni/umjetnički radovi i pregledni znanstveni/umjetnički radovi te stručni radovi objavljeni u časopisima s recenzijom (i studentski časopisi s recenzijom) i samostalni znanstveni/umjetnički rad.

|  |  |  |  |
| --- | --- | --- | --- |
| **Objavljeni radovi** | **Bodovi prema udjelu doprinosa autora** | | |
| samostalno | do 3 autora | 3 i više autora |
| u stranoj recenziranoj publikaciji | 10 | 8 | 4 |
| u domaćoj recenziranoj publikaciji | 8 | 6 | 3 |
| u stranoj recenziranoj studentskoj publikaciji | 6 | 4 | 2 |
| u domaćoj recenziranoj studentskoj publikaciji | 4 | 2 | 1 |

**3. Izlaganje na znanstvenim/umjetničkim skupovima boduje se za :** redovite godišnje konferencije, kongrese ili simpozije koje prate zbornici sažetaka, članstvo u organizacijskom odboru znanstvenog ili stručnog skupa. Ukoliko znanstveni/umjetnički skup prati zbornik radova, objavljeni rad vrednuje se kao u prethodnoj tablici.

|  |  |  |
| --- | --- | --- |
| **Znanstveni/umjetnički skup** | **Bodovi prema udjelu doprinosa autora** | |
| samostalno | u koautorstvu |
| Izlaganje na međunarodnom znanstvenom/umjetničkom skupu | 8 | 4 |
| Izlaganje na domaćem znanstvenom/umjetničkom skupu | 6 | 3 |
| Izlaganje na studentskom međunarodnom znanstvenom/umjetničkom skupu | 4 | 2 |
| Izlaganje na studentskom domaćem znanstvenom/umjetničkom skupu | 2 | 1 |
| Sudjelovanje u organizaciji međunarodnog znanstvenog/umjetničkog skupa | 4 | \_ |
| Sudjelovanje u organizaciji domaćeg znanstvenog/umjetničkog skupa | 3 | \_ |
| Sudjelovanje u organizaciji međunarodnog studentskog skupa | 2 | \_ |
| Sudjelovanje u organizaciji domaćeg studentskog skupa | 1 | \_ |

**4. Sudjelovanje u drugim oblicima znanstvene/umjetničke prezentacije koji nisu dio nastavnih obveza studenta (popularizacija znanosti, npr. Festival znanosti) – 1 bod.**

**5. Studentska natjecanja na međunarodnoj ili državnoj razini -** vrednuju se rezultati ostvareni natjecanja od sveučilišne do državne razine, a koje organizira i utvrđuje pravila natjecanja institucija ili savez kojima je to povjerilo ministarstvo nadležno za visoko obrazovanje.

Osvojeno mjesto isključuje bodovanje po osnovi sudjelovanja.

|  |  |  |
| --- | --- | --- |
| **Rang natjecanja** | **Osvojeno mjesto** | **Bodovi za natjecanja i izložbe inovacija** |
| sveučilišni | 1. | 4 |
| 2. | 3 |
| 3. | 2 |
| sudjelovanje | 1 |
| državni | 1. | 5 |
| 2. | 4 |
| 3. | 3 |
| sudjelovanje | 2 |
| međunarodni | 1. | 6 |
| 2. | 5 |
| 3. | 4 |
| sudjelovanje | 3 |

**6. Za priznate inovacije i druga postignuća natjecateljskog karaktera**, ukoliko ih organizira institucija ili građanski savez na državnoj razini, boduju se samo prva tri mjesta na državnoj ili međunarodnoj razini ukoliko su prošla selekciju na najmanje dvije razine natjecanja.

|  |  |  |
| --- | --- | --- |
| **Rang natjecanja** | **Osvojeno mjesto** | **Bodovi za natjecanja i izložbe inovacija** |
| državni | 1. | 5 |
| 2. | 4 |
| 3. | 3 |
| međunarodni | 1. | 6 |
| 2. | 5 |
| 3. | 4 |

Članak 4.

Članak 12. stavak 1. alineja 4. – briše se.

Članak 5.

Članak 15. stavak 1. – briše se.

Članak 6.

Članak 26., stavak 1. mijenja se i glasi:

(1.) Sa svakim studentom kojemu je na temelju ovog Pravilnika dodijeljena stipendija, Sveučilište sklapa ugovor o dodjeli stipendija najkasnije u roku 15 dana od dana objave konačnih rezultata natječaja.

Članak 7.

Ovaj Pravilnik stupa na snagu osmog dana od dana objave na mrežnim stranicama Sveučilišta.

KLASA: 012-01/18-02/09

URBROJ: 2198-1-79-01-20-03

Rektorica

Prof. dr. sc. Dijana Vican